
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 858 


24 Μαΐου 1999 


ΑΠΟΦΑΣΕΙ Σ 

Αριθ. 4043 

Έγκριση Οργανισμού Εσωτερικής Υπηρεσίας Δήμου 
Αρτεμισίου Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 18 του Ν. 2539/97 «Συγκρό¬ 
τηση της Πρωτοβάθμιας Τοπ. Αυτ/σης». 

2. Τις διατάξεις του Ν. 2503/1997 Διοίκηση, Οργάνωση, 
Στελέχωση της Περ/ρειας, ρύθμιση θεμάτων για την Τοπ. 
Αυτ/ση και άλλες διατάξεις. 

3. Τις διατάξεις του Ν. 1586/86. 

4. Τις διατάξεις του Π.Δ. 37α/87 και 22/90. 

5. Τις διατάξεις του άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν με την παρ. 5 του άρθρου 8 του Ν. 2307/95. 

6. Τις διατάξεις των Ν.: 

α) 2130/94, β) Ν. 2190/94 και 2218/94. 

7. Την με αριθ. πρωτ. ΔΙ.ΚΠ.Ρ./Φ.2/3210/1.4.86 εγκύκλιο 
Υπ. Προεδρίας της Κυβέρνησης και Γεν. διαταγή 59 αριθ. 
πρωτ. 53560/6.8.86 ΥΠ.ΕΣ. 

8. Την με αριθ. 42036/17.12.1998 εγκύκλιο του 
ΥΠ.ΕΣ.Δ.Δ.Α. σχετικά με την ψήφιση των Ο.Ε.Υ. των νέων 
ΟΤΑ που προέκυψαν από συνένωση σύμφωνα με τις δια¬ 
τάξεις του Ν. 2539/97. 

9. Την 46/99 απόφαση του Δημ. Συμβουλίου Αρτεμισίου 
περί ψηφίσεως του οργανισμού Εσωτερικής Υπηρεσίας 
του Δήμου, αποφασίζουμε: 

Εγκρίνουμε την ψήφιση του Ο.Ε.Υ. του Δήμου Αρτεμισί¬ 
ου που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΑΡΤΕΜΙΣΙΟΥ 
ΕΥΒΟΙΑΣ 

ΜΕΡΟΣ Α' 

Αρθρο 1 

Η όλη υπηρεσία του Δήμου διαρθρώνεται σε διεύθυνση, 
τμήματα, υπηρεσίες και γραφεία. 

Η διεύθυνση του Δήμου περιλαμβάνει: 

1. Το Τμήμα Διοικητικής και Οικονομικής Υπηρεσίας. 

2. Το Τμήμα Τεχνικών Υπηρεσιών και Περιβάλλοντος. 


Αρθρο 2 

Το Τμήμα Διοικηπκής και Οικονομικής Υπηρεσίας περι¬ 
λαμβάνει : 

Α. Διοικητική Υπηρεσία. 

Α. Γραφείο Δημάρχου, Δημοσίων Σχέσεων και Πληρο¬ 
φόρησης Κοινού. 

Β. Γ ραφείο Δημοτικού Συμβουλίου και Δημαρχιακής Ε¬ 
πιτροπής. 

Γ. Γραφείο Προσωπικού. 

Δ. Γ ραφείο Παιδείας, Νεολαίας, Πολιτιστικών Εκδηλώ¬ 
σεων, Αθλητισμού και Τουρισμού. 

Ε. Γ ραφείο Μητρώου, Στρατολογίας, Στατισπκής και 
Ληξιάρχου. 

ΣΤ. Γραφείο Πρωτοκόλλου, Δακτυλογράφησης, Διεκ¬ 
περαίωσης και Αρχείου. 

Ζ. Γ ραφείο Μηχανοργάνωσης & Μηχανογράφησης. 

Β. Οικονομική Υπηρεσία. 

Α. Γραφείο Δημοτικών Προσόδων, Περιουσίας και Δια¬ 
χείρισης Υλικού. 

Β. Γ ραφείο Λογιστηρίου και Προμηθειών. 

Γ. Γ ραφείο Δημοτικού Ταμείου. 

Αρθρο 3 

Το Τμήμα Τεχνικών Υπηρεσιών και Περιβάλλοντος, πε¬ 
ριλαμβάνει : 

Α. Τεχνικές Υπηρεσίες. 

Α. Γ ραφείο Μελετών, Προγραμματισμού και Εκτέλεσης 
Εργων. 

Β. Ειδικές Υπηρεσίες. 

Α. Υπηρεσία Καθαριότητας, Καταβρέγματος και Ελέγ¬ 
χου Φωτισμού. 

Β. Υπηρεσία Υδρευσης και Αποχέτευσης. 

Γ. Υπηρεσία Κήπων, Δενδροστοιχιώνκαι Παιδικών Χαρών. 

Δ. Υπηρεσία Δημοπκών Νεκροταφείων. 

Ε. Υπηρεσία Μηχανημάτων Τεχνικών Εργων. 

ΣΤ. Υπηρεσία Δημοτικής Αστυνομίας. 

ΜΕΡΟΣ Β' 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 
ΠΡΟΣΩΠΙΚΟΥ 

Αρθρο 4 

Η οργανική σύνθεση και διαβάθμιση των θέσεων του τα¬ 
κτικού προσωπικού, κατά κατηγορίες και κλάδους ορίζε¬ 
ται ως εξής: 

1. - ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ. 

1.1. Κατηγορία ΠΕ - Πανεπιστημιακής Εκπαίδευσης. 

Κλάδος ΠΕΙ - Οικονομικών, Διοικητικών, μία (1) θέση. 

1.2. Κατηγορία ΤΕ - Τεχνολογικής Εκπαίδευσης. 

Κλάδος ΤΕ17 - Λογιστών, μία (1) θέση. 

1.3. Κατηγορία ΔΕ - Δευτεροβάθμιας Εκπαίδευσης. 

Κλάδος ΔΕΙ - Διοικητικών, έξι (6) θέσεις. 

Κλάδος ΔΕ23 - Ειδική Υπηρεσία, μία (1) θέση. 

1.4. Κατηγορία ΥΕ - Υποχρεωτικής Εκπαίδευσης. 

Κλάδος ΥΕ1 - Κλητήρων, Θυρωρών, Γενικών καθηκό¬ 
ντων, μία (1) θέση. 

1.5. Κατηγορία ΔΕ ( Αδιαβάθμιστοι υπάλληλοι Β’ μέ¬ 
ρους Ν. 1188/81) 

Κλάδος ΔΕΙ-Διοικητικών, δύο (2) θέσεις 

2. - ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ. 

2.1. Κατηγορία ΠΕ - Πανεπιστημιακής Εκπαίδευσης. 

Κλάδος ΠΕ9- Γεωπόνων, μία (1) θέση. 

2.2. Κατηγορία ΤΕ - Τεχνολογικής Εκπαίδευσης. 

Κλάδος ΤΕ3-Τεχνολόγων Πολιτ. Μηχ/κων, μία(1)θέση. 

2.3. Κατηγορία ΔΕ - Δευτεροβάθμιας Εκπαίδευσης. 

Κλάδος ΔΕ24 - Ηλεκτρολόγων, μία (1) θέση. 

Κλάδος ΔΕ26 - Μηχ/των αυτ/των, μία (1) θέση. 

Κλάδος ΔΕ28 - Χειριστών Μηχανημάτων Εργων, μία (1) 

θέση. 

Κλάδος ΔΕ29 - Οδηγών Αυτοκινήτων, τρεις (3) θέσεις. 

Κλάδος ΔΕ30 - Τεχνιτών Υδραυλικών, μία (1) θέση. 

2.4. Κατηγορία ΥΕ - Υποχρεωτικής Εκπαίδευσης. 

Κλάδος ΥΕ16 - Εργατών καθαριότητας, πέντε (5) θέ¬ 
σεις. 

2.5. Προσωπικό με σχέση εργασίας ιδιωτικού δικαίου α¬ 
ορίστου χρόνου. 

Κλάδος ΔΕ2 - Εποπτών Καθαριότητας, μία (1) θέση. 

Κλάδος ΔΕ28 - Χειριστών Μηχ/των Εργων, μία (1) θέση. 

Κλάδος ΔΕ 29 - Οδηγών Αυτοκινήτων, δύο (2) θέσεις. 

Κλάδος ΥΕ 16 - Προσωπικού ειδικών υπηρεσιών, δύο (2) 
θέσεις. 

Οι ανωτέρω θέσεις της παραγράφου 2.5, όταν εκκενω¬ 
θούν με οποιονδήποτε τρόπο, καταργούνται αυτοδίκαια. 

2.5. Προσωπικό εποχιακών κλπ. αναγκών. 

Συνιστώνται δέκα έξι (16) θέσεις με σχέση εργασίας ι¬ 
διωτικού δικαίου, ορισμένου χρόνου, διαφόρων ειδικο¬ 
τήτων, για την αντιμετώπιση εποχιακών ή άλλων περιοδι¬ 
κών ή πρόσκαιρων αναγκών (παρ. 12, άρθρου 18, Ν. 
2503/97), ήτοι (1) θέση ΔΕΙ-Διοικητικό, (3) θέσεις ΔΕ29- 
Οδηγών αυτ/των, (1) θέση ΔΕ30 -Τεχνιτών Υδραυλι- 
κών,(1) θέση ΔΕ30-Τεχνιτών Ηλεκτρολόγων, (9) θέσεις 
ΥΕ 16-Εργατών καθαριότητας και (1) θέση ΔΕ2-Εποπτών 
καθαριότητας). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό. 

ΜΕΡΟΣ Γ’ 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 
Αρθρο 5 

Ολες οι θέσεις μόνιμου προσωπικού κατηγορίας ΠΕ, ΤΕ 
και ΔΕ, διαβαθμίζονται από τον Δ (εισαγωγικό) έως τον Α 
(ανώτατο) βαθμό. 

Ολες οι θέσεις κατηγορίας ΥΕ, διαβαθμίζονται από τον 
Ε (εισαγωγικό) έως τον Β (ανώτατο) βαθμό (άρθρο 34, Ν. 
2190/94). 


ΜΕΡΟΣ Δ' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
Αρθρο 6 

Ως προϊστάμενοι Οργανικών μονάδων του δήμου, θα ε¬ 
πιλέγονται και θα τοποθετούνται σύμφωνα με τις δ/ξεις 
του άρθρου 36, του Ν. 2190/94. 

Ειδικότερα: 

α) Για το Τμήμα Διοικητικής-Οικονομικής Υπηρεσίας η 
επιλογή προϊσταμένου θα γίνει από τον κλάδο ΠΕ 1 , ελ¬ 
λείψει αυτού από τον κλάδο ΤΕ 17 και ελλείψει αυτού από 
τον κλάδο ΔΕ 1. 

β) Για το Τμήμα Τεχνικών Υπηρεσιών & Περιβάλλοντος 
η επιλογή προϊσταμένου θα γίνει από τον κλάδο ΠΕ 9 και 
ελλείψει αυτού από τον κλάδο ΤΕ 3. 

Αρθρο 7 

Η κατανομή και τοποθέτηση του προσωπικού στην Δι¬ 
εύθυνση, στα Τμήματα, στα Γ ραφεία και στις λοιπές Υπη¬ 
ρεσίες του Δήμου, γίνεται με απόφαση του Δημάρχου, α¬ 
νάλογα με πς υπηρεσιακές ανάγκες του Δήμου. 

ΜΕΡΟΣ Ε' 

ΑΝΩΤΑΤΗ ΔΙΕΥΘΥΝΣΗ ΔΗΜΟΤΙΚΩΝ ΥΠΗΡΕΣΙΩΝ 
Αρθρο 8 

Ολων των Υπηρεσιών του Δήμου, ανώτατος Προϊστά¬ 
μενος είναι ο Δήμαρχος, ο οποίος τις διευθύνει, το δε προ¬ 
σωπικό που υπηρετεί, ενεργεί, σύμφωνα με τις εντολές 
και οδηγίες αυτού, όπως οι σχετικοί Νόμοι, Διατάγματα, 
αποφάσεις, εγκύκλιοι κλπ., ορίζουν. 

ΜΕΡΟΣΣΤ 

ΑΝΤΙΚΕΙΜΕΝΑ - ΑΡΜΟΔΙΟΤΗΤΕΣ ΤΩΝ ΥΠΗΡΕΣΙΩΝ ΤΟΥ 
ΔΗΜΟΥ 

Αρθρο 9 

Γενικές Αρμοδιότητες Προϊσταμένων Οργανικών Μο¬ 
νάδων. 

Ο Προϊστάμενος κάθε τμήματος του Δήμου : 

1. Εποπτεύει και ελέγχει τις οργανικές μονάδες των ο¬ 
ποίων προίσταται και κατευθύνει τους υφιστάμενους υ¬ 
παλλήλους καθώς και τους εργατοτεχνίτες των διαφό¬ 
ρων υπηρεσιών και συνεργείων που απασχολούνται με ο¬ 
ποιαδήποτε σχέση εργασίας στο Δήμο. 

2. Συντονίζει τις ενέργειες των μονάδων υπαλλήλων και 
συνεργείων που υπάγονται σ’ αυτόν με βάση τις γενικό¬ 
τερες κατευθύνσεις του Δημάρχου. 

3. Μεριμνά και είναι υπεύθυνος για την σύννομη,ορθή 
και γρήγορη διεκπεραίωση των Δημοτικών υποθέσεων 
και την εξυπηρέτηση του κοινού. 

4. Εισηγείται ιεραρχικά την λήψη των πλέον αποδοτικών 
μέτρων για την εύρυθμη,αποδοτική και παραγωγική λει¬ 
τουργία των οργανωτικών μονάδων που προίστανται. 

5. Εισηγείται στον Δήμαρχο την τοποθέτηση και κατα¬ 
νομή προσωπικού στα επί μέρους τμήματα, γραφεία και 
υπηρεσίες. 

6. Καθοδηγεί το προσωπικό επί διαφόρων θεμάτων υ¬ 
πηρεσιακής φύσεως και ελέγχει τις ενέργειες και την νό¬ 
μιμη εκτέλεση των καθηκόντων του. 

7. Εισηγείται στο Δήμαρχο, την λήψη κάθε ενδεδειγμέ- 
νου μέτρου, για την εύρυθμη και αποδοτική λειτουργία 
των υπηρεσιών του Δήμου. 

8. Παραλαμβάνει, αποσφραγίζει - εκτός από εκείνη που 
απευθύνεται στον Δήμαρχο, με την ένδειξη «προσωπικό» 

- και θεωρεί την αλληλογραφία που απευθύνεται στον Δή¬ 
μο, την θέτει αμέσως υπ’ όψη του Δημάρχου και στην συ¬ 
νέχει την διαβιβάζει δια του πρωτοκόλλου, στα αρμόδια 
τμήματα. 

9. Λαμβάνει γνώση των εισηγήσεων κάθε υπηρεσίας 
προς τον Δήμαρχο, ελέγχει όλα τα ενεργούμενα έγγραφα 
και μονογράφει τα σχέδια πριν υπογραφούν από τον Δή¬ 
μαρχο. 

10. Συντάσσει έγγραφα, εισηγήσεις, αναφορές, υπο¬ 
μνήματα, εκθέσεις κλπ., για θέματα που δεν υπάγονται 
στην αρμοδιότητα άλλων υπηρεσιών, καθώς και εγκυκλί¬ 
ους και διαταγές του Δημάρχου, προς το προσωπικό του 
Δήμου. 

11. Παρακολουθεί την Νομοθεσία και Νομολογία που 
ενδιαφέρει τους Ο.Τ.Α. και ενημερώνει σχετικά τις Δημο¬ 
τικές υπηρεσίες. 

12. Ενημερώνει τον Δήμαρχο, επί θεμάτων που αφο¬ 
ρούν στην λειτουργία των Δημοτικών υπηρεσιών, καθώς 
και επί της πορείας των διαφόρων θεμάτων γενικής φύ¬ 
σης, που ενδιαφέρουν τον Δήμο και τους κατοίκους. 

13. Ενεργεί μαζί με το Νομικό Σύμβουλο του Δήμου-εφ’ 
όσον διοριστεί-την σχετική αλληλογραφία και παρακο¬ 
λουθεί την πορεία των δικαστικών υποθέσεων του Δήμου. 

14. Συντάσσει τα σχέδια των Οργανισμών Εσωτερικής 
Υπηρεσίας και κανονισμών λειτουργίας διαφόρων υπηρε¬ 
σιών του Δήμου. 

15. Παρακολουθεί τη λειτουργία των Νομικών Προσώ¬ 
πων του Δήμου και συνεργάζεται με τον Δήμαρχο, για τα 
μέτρα που επιβάλλεται να παίρνονται για την δραστηριο- 
ποίησή τους και την εξυπηρέτηση του σκοπού για τον ο¬ 
ποίον έχουν συσταθεί. 

16. Οι Προϊστάμενοι Γραφείων ή Υπηρεσιών που υπά¬ 
γονται στα Τμήματα, απευθύνονται και συμβουλεύονται 
για υπηρεσιακώ θέματα, σε πρώτο βαθμό τους υπερκεί¬ 
μενους αυτών Προϊσταμένους των Τμημάτων. 

Αρθρο 10 

Αρμοδιότητες Τμήματος Διοικητικής και Οικονομικής Υ¬ 
πηρεσίας 

Στην αρμοδιότητα του Τμήματος Διοικητικής και Οικο¬ 
νομικής Υπηρεσίας, εκτός από τις κατά το άρθρο 11 γενι¬ 
κότερες αρμοδιότητες, ανήκουν και τα ακόλουθα: 

1.0,π αφορά στην εποπτεία και στον έλεγχο που ασκεί 
ο Δήμαρχος και ο Διευθυντής τις ενέργειες των Υπηρε¬ 
σιών και Γραφείων του Δήμου, αλλά και του προσωπικού 
που υπηρετεί. 

2. Ο,τι αφορά στην διοικητική περιφέρεια, στα όρια του 
Δήμου και στην προστασία της ακίνητης περιουσίας αυ¬ 
τού. 

3.0,τι αφορά στην προετοιμασία και διενέργεια των δη¬ 
μοτικών - βουλευτικών εκλογών και των Ευρωεκλογών. 

4. Η συγκέντρωση στατιστικών στοιχείων και η συλλογή 
εκθέσεων, μελετών, προτάσεων διαφόρων υπηρεσιών και 
φορέων, απαραίτητων για την προαγωγή των Δημοτικών 
λειτουργιών και την προώθηση και παρακολούθηση της 
εξέλιξης και ανάπτυξης της πόλης στους διάφορους το¬ 
μείς (κοινωνικό, οικονομικό, πολιτιστικό κλπ.). 

5. Η εποπτεία και η οργάνωση των εορτών, τελετών και 
λοιπών εκδηλώσεων, μορφωτικού, ψυχαγωγικού, πολιτι¬ 
στικού και αθλητικού ενδιαφέροντος. 

6. Η χρέωση των εισερχομένων εγγράφων του Τμήμα¬ 
τος στα διάφορα Γραφεία αυτού και η παρακολούθηση 
για την επί αυτών έγκαιρη ενέργεια, καθώς και η μονο¬ 


γράφηση των εξερχόμενων εγγράφων πριν αυτά προ- 
σκομισθούν στον Διευθυντή. 

7. Η ενέργεια κάθε εργασίας σχετικής με την απογραφή 
του πληθυσμού, καθώς και άλλων απογραφών που διεξά¬ 
γει η Εθνική Στατιστική Υπηρεσία. 

8. Η σύνταξη και τήρηση βιβλίου (μητρώου), αυτών που 
έχουν διατελέσει Δήμαρχοι και Δημοτικοί Σύμβουλοι στον 
Δήμο, στο οποίο θα φαίνεται και ο χρόνος υπηρεσίας του 
καθενός. 

9. Η παραλαβή και παρακολούθηση της Εφημερίδας 
της Κυβερνήσεως και η βιβλιοδέτηση αυτής, καθώς και η 
κοινοποίηση των δημοσιευμένων θεμάτων στις οικίες Υ¬ 
πηρεσίες και Γ ραφεία του Δήμου, που αφορούν. 

10. Ο έλεγχος και η παρακολούθηση της σωστής εφαρ¬ 
μογής των αρμοδιοτήτων των Γ ραφείων που υπάγονται 
στο Τμήμα Διοίκησης, όπως αυτές καθορίζονται με τον 
παρόντα Οργανισμό Εσωτερικής Υπηρεσίας του Δήμου. 

11. Η παρακολούθηση της οικονομικής κατάστασης 
του Δήμου και η σε συνεργασία με τα αρμόδια Γ ραφεία 
Προσόδων και Λογιστηρίου, συγκέντρωση στοιχείων 
και εισήγηση για τα μέτρα που επιβάλλεται να λη- 
φθούν καθώς και ο έλεγχος της σύννομης και με βάση 
τις εγκεκριμένες πιστώσεις του προϋπολογισμού του 
Δήμου, έκδοση των χρηματικών ενταλμάτων πληρω¬ 
μής. 

12. Η συγκέντρωση στοιχείων και η σύνταξη της ετή¬ 
σιας έκθεσης των πεπραγμένων της Δημοτικής αρχής και 
λογοδοσίας του Δημάρχου. 

13. Κάθε άλλο θέμα που δεν υπάγεται στην αρμοδιότη¬ 
τα άλλης Υπηρεσίας ή Τμήματος ή Γ ραφείου του Δήμου. 

14. Η παρακολούθηση της τήρησης του ωραρίου λει¬ 
τουργίας των υπηρεσιών του Δήμου και της κανονικής 
προσέλευσης και αποχώρησης του προσωπικού. 

15. Κάθε ενέργεια που έχει σχέση με τον θεσμό των Συ¬ 
νοικιακών Συμβουλίων. 

Αρθρο 11 

Αρμοδιότητες Γ ραφείων Διοικητικής Υπηρεσίας 

Α. Γραφείο Δημάρχου, Δημοσίων Σχέσεων και Πληρο¬ 
φόρησης κοινού. 

Στην αρμοδιότητα του Γ ραφείου αυτού ανήκουν: 

1. Η δακτυλογράφηση, αναπαραγωγή, διεκπεραίωση 
και αρχειοθέτηση προσωπικής αλληλογραφίας και απο¬ 
φάσεων Δημάρχου. 

2. Η ρύθμιση συναντήσεων και επικοινωνιών του Δη¬ 
μάρχου και η τήρηση ημερολογίου των προσωπικών επα¬ 
φών τους, εντός και εκτός του Δήμου. 

3. Τήρηση προσωπικού αρχείου Δημάρχου. 

4. Τήρηση πρακτικών συναντήσεων ή συμβουλίων που 
συμμετέχει ο Δήμαρχος. 

5. Συγκέντρωση στοιχείων ή εγγράφων που πρέπει να υ- 
πογραφούν από τον Δήμαρχο και η μέριμνα για την υπο¬ 
γραφή και την διεκπεραίωσή τους. 

6. Η εκτέλεση κάθε διοικητικής υποστήριξης που ανατί¬ 
θεται από τον Δήμαρχο και η οποία δεν ανήκει στην αρ¬ 
μοδιότητα άλλων Γ ραφείων ή Υπηρεσιών. 

7. Η διεκπεραίωση κάθε υπόθεσης που αναθέτει ο Αντι- 
δήμαρχος στα πλαίσια των αρμοδιοτήτων του. 

8. Η μέριμνα για την οργάνωση υποδοχής ξένων και α¬ 
πονομής ηθικών αμοιβών. 

9. Η επιμέλεια για την άρτια οργάνωση και τέλεση των 
προγραμματιζόμενων, από τον Δήμο, εκδηλώσεων εν γέ- 
νει, Εθνικού, Θρησκευτικού ή Τοπικού χαρακτήρα καθώς 

και για την διακόσμηση, τον σημαιοστολισμό και την φω¬ 
ταγώγηση του Δήμου. 

10. Η τέλεση, από τον Δήμο ή από άλλους φορείς με την 
συμμετοχή του Δήμου δεξιώσεων, εορτών, εκθέσεων, 
διαλέξεων και άλλων εκδηλώσεων που αφορούν την 
πνευματική και πολιτιστική ανάπτυξη του τόπου και την 
ψυχαγωγία των κατοίκων. 

11. Κάθε θέμα που αφορά την κοινωνική πρόνοια και α¬ 
ντίληψη, την περίθαλψη ενδεών και την ανάπτυξη του 
πνεύματος της εθελοντικής αιμοδοσίας. 

12. Η μέριμνα για την σωστή λειτουργία του Κέντρου 
Νεότητας, της Βιβλιοθήκης του Δήμου (τήρηση και των 
βιβλίων της βιβλιοθήκης) και κάθε θέμα που αφορά την 
διαπαιδαγώγηση και ψυχαγωγία των νέων. 

13. Η τήρηση βιβλίου που περιλαμβάνει τις Αρχές του 
Δήμου, τις Υπηρεσίες, τους Συλλόγους, τις Οργανώσεις, 
τα Σωματεία και τα λοιπά νομικά πρόσωπα που εδρεύουν 
στον Δήμο. 

14. Η μέριμνα για ενίσχυση και συντονισμό των συλλο¬ 
γικών και ατομικών δραστηριοτήτων που συμβάλλουν 
στην διάσωση και ανάπτυξη της πολιτιστικής παράδοσης 
του τόπου, αλλά και στην πνευματική ανάπτυξη και ψυχα¬ 
γωγία των κατοίκων. 

15. Η επιμέλεια για την δημοσιότητα και προβολή της 
δραστηριότητας του Δήμου και κάθε άλλης εκδήλωσης, η 
έκδοση δελτίου πληροφοριών και η μέριμνα για ίδρυση 
και λειτουργία διαφόρων δημοτικών μέσων ενημέρωσης. 

16. Η καλλιέργεια πνεύματος συνεργασίας και εμπιστο¬ 
σύνης στις σχέσεις μεταξύ πολιτών και Δήμου, η ακρόα¬ 
ση και εξυπηρέτηση των πολιτών και η παροχή σ’ αυτούς 
κάθε είδους πληροφοριών, αναφορικά με θέματα που α¬ 
νάγονται στην σφαίρα των αρμοδιοτήτωντου Δήμου ή άλ¬ 
λων υπηρεσιών που διεκπεραιώνονται στα όρια του Δή¬ 
μου. 

17. Η γενικότερη εξυπηρέτηση των πολιτών, που συνί- 
σταται στην μέριμνα παροχής σ' αυτούς σύντομα, προ¬ 
φορικών ή γραπτών σαφών πληροφοριών, σχετικά με την 
πορεία διεκπεραίωσης των υποθέσεών τους, μετά από 
συνεργασία με τα αρμόδια Τμήματα ή Γραφεία ή Υπηρε¬ 
σίες του Δήμου. 

Β. Γραφείο Δημοτικού Συμβουλίου, Δημαρχιακής Επι¬ 
τροπής & Τοπικών Συμβουλίων. 

Στην αρμοδιότητα του Γ ραφείου αυτού ανήκουν: 

1. Η συγκέντρωση όλης της αλληλογραφίας που απευ¬ 
θύνεται στο Δημοτικό Συμβούλιο, στην Δημαρχιακή Επι¬ 
τροπή και στα Τοπικά Συμβούλια καθώς και των απαραί¬ 
τητων στοιχείων, ώστε οι φάκελοι των θεμάτων που εισά- 
γονται στα συλλογικά αυτά όργανα για συζήτηση να είναι 
πλήρεις. 

2. Η κατάρτιση και εμπρόθεσμη κοινοποίηση της ημε¬ 
ρήσιας διάταξης των τριών ως άνω Σωμάτων, σύμφωνα 
με τις κείμενες διατάξεις. 

3. Η τήρηση των πρακτικών των συνεδριάσεων και των 
τριών Σωμάτων, σύμφωνα με τις ισχύουσες κάθε φορά 
διατάξεις. 

4. Η επιμέλεια της σύνταξης και καταχώρησης στα οι¬ 
κεία βιβλία των αποφάσεων που λαμβάνονται και της δη¬ 
μοσίευσής τους, όπως ο Νόμος ορίζει. Σε περίπτωση χρή¬ 
σης μαγνητοφωνικής συσκευής, μεριμνά για την απομα- 
γνητοφώνηση των κειμένων και την βιβλιοδέτηση των 
σχετικών φύλλων. Φροντίζει επίσης για την υπογραφή 
των πρακτικών από τα μέλη που μετείχαν στην συνεδρία¬ 
ση. 


5. Η εντός των νομίμων προθεσμιών υποβολή αντιγρά¬ 
φων των αποφάσεων στην αρμόδια για τον κατά Νόμο έ¬ 
λεγχο Διοικητική Αρχή, δια της αρμόδιας υπηρεσίας του 
Δήμου. 

6. Η κοινοποίηση των κατά Νόμο κυρούμενων αποφά¬ 
σεων του Δημοτικού Συμβουλίου και της Δημαρχιακής Ε¬ 
πιτροπής, στις αρμόδιες Υπηρεσίες του Δήμου, για εκτέ¬ 
λεσή τους. 

7. Η επιμέλεια για την καταχώρηση στο οικείο βιβλίο των 
αποφάσεων που παίρνει ο Δήμαρχος και η κοινοποίηση α¬ 
ντιγράφων τούτων στις αρμόδιες υπηρεσίες και τους εν- 
διαφερόμενους. 

8. Η συγκέντρωση στοιχείων και η σύνταξη των εγγρά¬ 
φων εισηγήσεως του Δημάρχου, επί εισαγομένων στο Δη¬ 
μοτικό Συμβούλιο ή την Δημαρχιακή Επιτροπή, προς συ¬ 
ζήτηση θεμάτων, όταν αυτό κρίνεται απαραίτητο. 

9. Η διαβίβαση των υποθέσεων που παραπέμπονται στις 
διάφορες Επιτροπές του Δημοτικού Συμβουλίου και η πα¬ 
ρακολούθησή τους μέχρι να ληφθεί οριστική απόφαση 
του Δημοτικού Συμβουλίου. 

10. Η διεξαγωγή κάθε άλλης εργασίας, που έχει σχέση 
με τις αρμοδιότητες και την λειτουργία του Δημοτικού 
Συμβουλίου, της Δημαρχιακής Επιτροπής, των Τοπικών 
Συμβουλίων και των Επιτροπών του Δημοτικού Συμβουλί¬ 
ου. 

Γ. Γ ραφείο Προσωπικού. 

Στην αρμοδιότητα του Γ ραφείου αυτού ανήκουν: 

1. Η επιμέλεια της εφαρμογής των Νόμων που αφορούν 
στην εν γένει υπηρεσιακή κατάσταση των τακτικών υπαλ¬ 
λήλων του Δήμου και του με σχέση εργασίας ιδιωτικού δι¬ 
καίου προσωπικού, δηλαδή διορισμοί, προσλήψεις, μονι¬ 
μοποιήσεις, προαγωγές, τοποθετήσεις, μετατάξεις, κα¬ 
τατάξεις, μετακινήσεις, παροχή μισθολογικών κλιμακίων, 
επιδομάτων κλπ., χορηγήσεις αδειών, απονομή ηθικών α¬ 
μοιβών, πειθαρχικού ελέγχου λύση υπαλληλικής σχέσης 
κλπ. 

2. Η τήρηση και συνεχής ενημέρωση των μητρώων και 
ατομικών φακέλων του προσωπικού εν γένει του Δήμου, 
τακτικού και επί συμβάσει ιδιωτικού δικαίου. 

3. Η κατάρτιση των καταστάσεων του άρθρου 8, του Ν. 
1586/86, του τακτικού προσωπικού που υπηρετεί στον 
Δήμο και η κοινοποίηση αντιγράφων τούτων, όπως ο Νό¬ 
μος ορίζει. 

4. Η συγκέντρωση όλων των δικαιολογητικών που απαι¬ 
τούνται για την απονομή σύνταξης και βοηθημάτων, στο 
προσωπικό του Δήμου που αποχωρεί από την Υπηρεσία 
και η προώθησή τους, όπως ορίζουν οι σχετικές διατά¬ 
ξεις. 

5. Η έκδοση πιστοποιητικών υπηρεσιακών μεταβολών ή 
άλλης φύσεως εγγράφων που αφορούν στο προσωπικό 
που υπηρετεί ή υπηρέτησε στον Δήμο. 

6. Η φροντίδα για την έγκαιρη σύνταξη από τους Προϊ¬ 
σταμένους, των εκθέσεων αξιολόγησης του προσωπικού, 
η συγκέντρωση και αρχειακή τακτοποίηση αυτών και η 
κοινοποίηση αποσπασμάτων στους υπαλλήλους που α¬ 
φορούν. 

7. Η ενέργεια κάθε υπηρεσίας που έχει σχέση με το πό¬ 
σης φύσεως προσωπικό του Δήμου. 

Δ. Γραφείο Παιδείας, Νεολαίας, Πολιτιστικών Εκδηλώ¬ 
σεων, Αθλητισμού και Τουρισμού. 

Στην αρμοδιότητα του Γ ραφείου αυτού ανήκουν: 

1. Η διεξαγωγή κάθε εργασίας σχετικής με τις μεταβι- 

βασθείσες στους ΟΤΑ αρμοδιότητες για τα σχολεία στοι¬ 
χειώδους και μέσης εκπαίδευσης (συγκρότηση-λειτουρ- 
γία Δημοτικής Επιτροπής Παιδείας και Σχολικών Επιτρο¬ 
πών, τήρηση των πρακτικών συνεδριάσεων Δημοτικής Ε¬ 
πιτροπής Παιδείας κλπ.). 

2. Η ενασχόληση με θέματα σύστασης και λειτουργίας 
Σχολικών Επιτροπών. 

3. Η παροχή γραμματειακής υποστήριξης στην Δημοτι¬ 
κή Επιτροπή Παιδείας. 

4. Η συνεργασία με τηνΤεχνική Υπηρεσία του Δήμου, με 
σκοπό την αντιμετώπιση προβλημάτων σχολικής στέγης. 

5. Η συνεργασία με τους φορείς των διδασκόντων της 
πρωτοβάθμιας και δευτεροβάθμιας εκπαίδευσης και η α¬ 
πό κοινού φροντίδα για την ομαλή λειτουργία των σχολεί¬ 
ων. 

6. Η παρακολούθηση γενικά των εκπαιδευτικών ζητη¬ 
μάτων και η υποβολή προτάσεων και εισηγήσεων στο Δη¬ 
μοτικό Συμβούλιο και στα αρμόδια όργανα της Πολιτείας. 

7. Ο σχεδιασμός και η υλοποίηση προγραμμάτων εκ¬ 
παιδευτικού ή πολιτιστικού περιεχομένου για την νεο¬ 
λαία. 

8. Η επεξεργασία προτάσεων δημιουργίας θεσμών για 
την νεολαία. 

9. Ο σχεδιασμός προγραμμάτων εσωτερικών ή εξωτε¬ 
ρικών ανταλλαγών νέων. 

10.0 προγραμματισμός και η διοργάνωση πολιτιστικών 
εκδηλώσεων. 

11. Η υποστήριξη των δραστηριοτήτων των πολιτιστι¬ 
κών φορέων και η συνεργασία μαζί τους, για την από κοι¬ 
νού πραγματοποίηση διαφόρων εκδηλώσεων. 

12. Κάθε θέμα που έχει σχέση με τον αθλητισμό και την 
ανάπτυξη της αθλητικής ιδέας στον Δήμο. 

13. Η συγκέντρωση και επεξεργασία στοιχείων που α¬ 
φορούν την υφιστάμενη κατάσταση του Τουρισμού στον 
Δήμο. 

14. Η εισήγηση και ο σχεδιασμός των προγραμμάτων 
παρέμβασης του Δήμου στον χώρο της παροχής τουρι¬ 
στικών υπηρεσιών. 

15. Η παρακολούθηση της υλοποίησης προγραμμάτων 
τουρισπκής προβολής της περιοχής του Δήμου όπως η 
παραγωγή τουριστικού υλικού και οι εκδόσεις πρακτικών 
οδηγών για τους ταξιδιώτες, η συμμετοχή σε εκθέσεις 
τουρισμού, η δημιουργία δικτύων επικοινωνίας και συ¬ 
νεργασίας με άλλες περιοχές, εντός και εκτός της χώρας 
κλπ. 

16. Η συνεργασία και ο συντονισμός με τους αρμόδιους 
φορείς τουρισμού, ενώσεις ξενοδόχων κ.α. επαγγελματι¬ 
κών φορέων καθώς και με κάθε φορέα ή άτομο που δρα¬ 
στηριοποιείται στον τουρισμό, για την καταγραφή των 
προβλημάτων του τομέα και για την βελτίωση των παρε- 
χομένων υπηρεσιών. 

17. Κάθε ενέργεια που έχει σχέση με την ισότητα των 
δύο φύλλων. 

Ε. Γραφείο Μητρώου, Στρατολογίας, Στατιστικής και 
Ληξιαρχείου. 

Στην αρμοδιότητα του Γραφείου αυτού ανήκουν: 

1. Η τήρηση των γενικών Μητρώων δημοτών (δημοτο¬ 
λόγια) και η ενημέρωση αυτών ως προς τις μεταβολές 
(διαγραφές, διορθώσεις, εγγραφές, μεταφορές κλπ.) κα¬ 
θώς και των λοιπών βοηθητικών βιβλίων (ευρετήριο, βι¬ 
βλίο πληθυσμού, μητρώο θηλέωνκλπ.). 

2. Η επιμέλεια για την έκδοση των απαιτούμενων πρά¬ 


ξεων του Δημάρχου, αναφορικά με τις μεταβολές στο Δη¬ 
μοτολόγιο, της αποστολής τούτων στην Νομαρχία για τον 
κατά Νόμο έλεγχο και της κοινοποίησής τους αρμοδίως. 

3. Η τήρηση του αρχείου και η ευρετηρίαση των εκδιδο- 
μένων πράξεων του Δημάρχου και των επί αυτών ομοίων 
της διοικητικής αρχής. 

4. Η τήρηση και η ενημέρωση των οικογενειακών φακέ¬ 
λων και η ευρετηρίαση κατά α/α οικογενειακής μερίδας. 

5. Η επιμέλεια της έκδοσης πιστοποιητικών προσωπι¬ 
κής και οικογενειακής κατάστασης των δημοτών και η του 
αρχείου των εκδιδομένων πιστοποιητικών. 

6. Η επιμέλεια της τήρησης, φύλαξης και αναθεώρησης 
των καταλόγων εκλογικών βιβλιαρίων, η παραλαβή των 
δικαιολογητικών εγγραφής σ’ αυτούς και η διαβίβασή του 
στην Νομαρχία μέσα στις νόμιμες προθεσμίες και η διε¬ 
ξαγωγή σε συνεργασία με το Τμήμα Διοίκησης, κάθε ερ¬ 
γασίας που ανατίθεται στο Δήμο, για την διεξαγωγή των 
εκλογών εν γένει. 

7. Η επιμέλεια της τήρησης των Μητρώων Αρρένων του 
Δήμου, της ενημέρωσης και φύλαξης αυτών, της ενέργει¬ 
ας των σχετικών εγγράφων, διαγραφών και κάθε άλλης 
μεταβολής σ’ αυτά, σύμφωνα με την ισχύουσα κάθε φορά 
Νομοθεσία, η φροντίδα για την συγκέντρωση των απα¬ 
ραίτητων στοιχείων και την κατάρτιση του ετήσιου Μη¬ 
τρώου Αρρένων καθώς και η έκδοση πιστοποιητικών από 
τα Μητρώα Αρρένων με αίτηση των ενδιαφερομένων ή 
κάθε Δημόσιας Αρχής κλπ.. 

8. Η επιμέλεια της σύνταξης των στρατολογικών πινά¬ 
κων των στρατευσίμων με βάση τις κείμενες διατάξεις και 
η ενέργεια για την εξακρίβωση των εκάστοτε αναζητου- 
μένων στρατευσίμων που είναι γραμμένοι στα Μητρώα 
αρρένων του Δήμου. 

9. Η επιμέλεια της τήρησης του μητρώου υποζυγίων και 
οχημάτων, της έκδοσης πιστοποιητικών κυριότητας αυ¬ 
τών και της απογραφής αυτών, σύμφωνα με τις ισχύου- 
σες διατάξεις. 

10. Η επιμέλεια της συγκέντρωσης των στοιχείων καιτή- 
ρησης μητρώου των εκτρεφόμενων μικρών και μεγάλων 
ζώων από τους δημότες και η έκδοση από αυτό πιστοποι¬ 
ητικών κυριότητας. 

11. Η επιμέλεια της συγκέντρωσης αιτήσεων και λοιπών 
δικαιολογητικών των κατοίκων, αναφορικά με τις εξισωτι- 
κές αποζημιώσεις και λοιπές επιδοτήσεις και ενισχύσεις 
της γεωργικής παραγωγής και της κτηνοτροφίας και η 
προώθησή τους στις αρμόδιες επιτροπές και υπηρεσίες 
για τα περαιτέρω. 

12. Κάθε εργασία που έχει σχέση με την έκδοση αδειών 
τέλεσης πολιτικών γάμων, η μέριμνα για την προετοιμα¬ 
σία της αίθουσας και η τακτοποίηση των λοιπών λεπτομε¬ 
ρειών για τους πολιτικούς γόμους που τελούνται στο Δη¬ 
μαρχείο, καθώς και η τήρηση των σχετικών βιβλίων. 

13. Η διεξαγωγή κάθε εργασίας που αφορά στα Δημο¬ 
τολόγια, Μητρώα Αρρένων σε θέματα Στρατολογίας και 
Στατιστικής πληθυσμού κλπ.. 

14. Η τήρηση των Ληξιαρχικών βιβλίων (γεννήσεων, γά¬ 
μων, θανάτων, εκθέσεων) και η καταχώρηση σε αυτά των 
σχετικών ληξιαρχικών γεγονότων. Η τήρηση των βοηθητι¬ 
κών βιβλίων του ληξιαρχείου (πρωτόκολλο, ευρετήριο 
κλπ.) και των φακέλων και υποφακέλων ληξιαρχικών γε¬ 
γονότων, δικαστικών αποφάσεων, αδειών Εισαγγελικής 
Αρχής ή Ειρηνοδίκη, εκθέσεων επιθεώρησης πιστοποιη¬ 
τικών ιερέων και ιατρών κλπ.. 

15. Η έκδοση αντιγράφων, αποσπασμάτων και βεβαιώ- 



10820 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σεων από τα Ληξιαρχικά βιβλία, ως και αντιγράφων των δι- 
καιολογητικών σύνταξης των πράξεων που υπάρχουν στο 
αρχείο. 

16. Η καταχώρηση στα βιβλία κάθε μεταβολής που ε¬ 
πέρχεται στις ληξιαρχικές πράξεις, βάσει δικασπκών α¬ 
ποφάσεων ή αποφάσεων Νομάρχη και εντολών Εισαγγε- 
λικής Αρχής ή Ειρηνοδίκη. 

17. Η επιμέλεια της αποστολής αντιγράφων ή αποσπα¬ 
σμάτων των συντασσομένων πράξεων, μέσα στη νόμιμη 
προθεσμία, στους Δήμους και Κοινότητες και άλλες υπη¬ 
ρεσίες, όπως ο Νόμος ορίζει, για την ενημέρωση των οι¬ 
κείων Μητρώων Αρρένων και Δημοτολογίων. 

18. Η επιμέλεια της σύνταξης και υποβολής των υπό του 
Νόμου οριζομένων στατιστικών και λοιπών στοιχείων 
στην Στατιστική Υπηρεσία. 

19. Η διεξαγωγή όλης της γραφικής υπηρεσίας της σχε- 
τιζόμενης με το Ληξιαρχείο. 

20. Η επιμέλεια της έκδοσης αντιγράφων ή φωτοαντι¬ 
γράφων ληξιαρχικών πράξεων άλλων ληξιαρχείων, από 
τα υπάρχοντα κυρωμένα αντίγραφα στο αρχείο του Δή¬ 
μου και η επικύρωση αυτών. 

21. Η επικύρωση φωτοαντιγράφων διαφόρων εγγρά¬ 
φων ενδιαφερομένων πολιτών από τα πρωτότυπα ή κυ¬ 
ρωμένα ακριβή αντίγραφα που έχουν στα χέρια τους. 

ΣΤ. Γραφείο Πρωτοκόλλου, Δακτυλογράφησης, Διεκ¬ 
περαίωσης και Αρχείου. 

Στην αρμοδιότητα του Γραφείου αυτού ανήκουν: 

1. Η επιμέλεια της αυθημερόν πρωτοκόλλησης, ευρε- 
τηρίασης και συσχέτισης όλης της εισερχόμενης αλλη¬ 
λογραφίας και της αμέσου διανομής αυτής στα αρμόδια 
Τμήματα και Γ ραφεία για ενέργεια. 

2. Η τήρηση και φύλαξη του γενικού αρχείου του Δήμου 
και η επιμέλεια για την εκκαθάριση και καταστροφή αυ¬ 
τών που κρίνονται άχρηστα. 

3. Η επιμέλεια της γρήγορης διεκπεραίωσης και ταχυ¬ 
δρόμησης των εξερχόμενων εγγράφων του Δήμου. 

4. Η επιμέλεια της δακτυλογράφησης και παραβολής ό¬ 
λης της αλληλογραφίας του Δήμου γενικά. 

5. Η μέριμνα για την τοιχοκόλληση και κοινοποίηση των 
διακηρύξεων και λοιπών ανακοινώσεων και κοινοποιήσε¬ 
ων του Δήμου, καθώς και διαφόρων άλλων αρχών και υ¬ 
πηρεσιών. 

6. Η ταξινόμηση στο αρχείο, των εγγράφων των οποίων 
έληξε κάθε ενέργεια και η παρακολούθηση του φακέλου α¬ 
ναμενόμενων απαντήσεων ή ενεργειών, υπενθυμίζοντας 
στα αρμόδια Γραφεία τις τυχόν καθυστερήσεις ενεργειών. 

7. Η τήρηση και φύλαξη των βιβλίων πρωτοκόλλου, διεκ¬ 
περαίωσης και γραφικής ύλης, την διανομή της οποίας στα 
διάφορα Γ ραφεία και υπηρεσίες του Δήμου, επιμελείται. 

8. Η φύλαξη των σφραγίδων του Δήμου. 

9. Η χορήγηση στους ενδιαφερομένους εντύπων αιτή¬ 
σεων, απευθυνόμενων προς τον Δήμο, για χορήγηση πι¬ 
στοποιητικών κλπ.. 

10. Η διεξαγωγή κάθε εργασίας που ανατίθεται στο 
Γ ραφείο αυτό από τον Προϊστάμενο. 

Ζ. Γραφείο Μηχανοργάνωσης και Μηχανογράφησης. 

Στην αρμοδιότητα του Γ ραφείου αυτού ανήκουν: 

1. Η επιμέλεια για την παραλαβή, από τις υπόλοιπες υ¬ 
πηρεσίες, τα Γ ραφεία και λοιπά Νομικά Πρόσωπα του Δή¬ 
μου, των εισερχομένων για πληκτρολόγηση μηχανογρα¬ 
φικών παραστατικών στοιχείων (δεδομένων) για εισαγω¬ 
γή στους Η/Υ. 


2.0 έλεγχος της πληρότητας - ορθότητας των μηχανο¬ 
γραφικών παραστατικών στοιχείων, προτού αρχίσει η 
πληκτρολόγησή τους. 

3. Η πληκτρολογεί των μηχανογραφικών παραστατικών 
στοιχείων και η εισαγωγή τους στον Η/Υ. 

4. Η έκδοση μηχανογραφημένων καταστάσεων όλων 
των εφαρμογών για έλεγχο. 

5. Η διανομή των μηχανογραφικών εκδόσεων στις υπη¬ 
ρεσίες ή τα γραφεία που έχουν μηχανογραφικές εφαρ¬ 
μογές. 

6. Η επιμέλεια του σχεδιασμού και της προμήθειας ό¬ 
λων των ειδικών μηχανογραφικών εντύπων και λοιπών α¬ 
ναλωσίμων υλικών. 

7. Η επιμέλεια των τυχόν αλλαγών των εφαρμογών που 
ζητούνται από τις υπηρεσίες ή Γ ραφεία του Δήμου. 

8. Η αξιολόγηση του υπάρχοντος μηχανολογικού εξο¬ 
πλισμού και του φορτίου του και η εισήγηση για τροπο¬ 
ποιήσεις, νέες διατάξεις ή αναβαθμίσεις του εξοπλισμού 
για την ικανοποίηση των αναγκών. 

Αρθρο 12 

Αρμοδιότητες Γ ραφείων Οικονομικής Υπηρεσίας 

Α. Γ ραφείο Δημοτικών Προσόδων, Περιουσίας και Δια¬ 
χείρισης Υλικού. 

Στην αρμοδιότητα του Γ ραφείου αυτού ανήκουν: 

1. Η επιμέλεια της βεβαίωσης και έγκαιρης αποστολής 
στο Δημοτικό Ταμείο, των βεβαιωτικών καταλόγων φό¬ 
ρων, τελών, δικαιωμάτων και άλλων δημοτικών προσόδων 
γενικά και η παρακολούθηση της εισπρακτικής κίνησης 
του Ταμείου. 

2. Η τήρηση και ενημέρωση του κτηματολογίου όλων 
των Δημοτικών κτημάτων γενικά, καθώς και η ενέργεια 
κάθε εργασίας που σχετίζεται με την κτηματική περιουσία 
του Δήμου και την προστασία και αξιοποίηση αυτής. 

3. Η δημιουργία, για κάθε ακίνητο του Δήμου, ξεχωρι¬ 
στού φακέλου, στον οποίο να περιλαμβάνονται όλα τα 
στοιχεία που θεμελιώνουν τα επί του ακινήτου δικαιώμα¬ 
τα κυριότητας, νομής και κατοχής του Δήμου και η φύλα¬ 
ξη αυτών. 

4. Η μέριμνα για την έγκαιρη εκμίσθωση των δημοτικών 
κτημάτων και προσόδων του Δήμου και η κατάρτιση των 
σχεδίων των σχετικών διακηρύξεων και δημοπρασιών, κα¬ 
θώς και όλες οι σχετικές ενέργειες διεξαγωγής και κατα- 
κύρωσης αυτών. 

5. Η επιμέλεια της κατάρτισης και έγκαιρης υπογραφής 
των μισθωτηρίων συμβολαίων και της επίβλεψης για την 
ακριβή τήρηση και εκτέλεση των όρων αυτών από τους υ¬ 
πόχρεους μισθωτές. 

6. Η συγκέντρωση των τριπλοτύπων αποδεικτικών πα¬ 
ραλαβής εισπρακτέων εσόδων και η καταχώρηση αυτών 
ατα υπό του Νόμου προβλεπόμενα ειδικά βιβλία. 

7. Η παρακολούθηση των υπό της ΔΕΗ ενεργούμενων 
εισπράξεων, τελών καθαριότητας και φωτισμού και της έ¬ 
γκαιρης απόδοσης αυτών στο Ταμείο του Δήμου. 

8. Ο έλεγχος των τηρουμένων πρωτοτύπων στοιχείων 
των οίκοθεν βεβαιωμένων και εισπραττομένων εσόδων σε 
αντιπαραβολή με τα υπό του Ταμείου αποστελλόμενα α¬ 
ποδεικτικά τριπλοτύπων βεβαίωσης και η ανακοίνωση 
στο Ταμείο τυχόν διαπιστούμενων διαφορών. 

9. Η επιμέλεια για την έκδοση αδειών σύνδεσης παρο¬ 
χών ύδρευσης ή ατομικών αποχετευτικών δικτύων με τα α¬ 
ντίστοιχα κεντρικά δίκτυα του Δήμου, καθώς και άλλων α¬ 
δειών χρήσης έργων, υπηρεσιών ή ακινήτων του Δήμου. 

με βάση την κείμενη Νομοθεσία και των αντίστοιχων κανο¬ 
νιστικών διατάξεων που θεσπίζει το Δημοτικό Συμβούλιο. 

10. Η επιμέλεια για την έκδοση αδειών ίδρυσης και λει¬ 
τουργίας καταστημάτων υγειονομικού ενδιαφέροντος, α¬ 
δειών μικροπωλητών, περιπτέρων και κυλικείων, αδειών 
εγκατάστασης και λειτουργίας θεάτρων, κινηματογρά¬ 
φων και παρεμφερών επιχειρήσεων (Α.Ν. 435 & 
436/1937), αδειών λειτουργίας μουσικής σε κέντρα 
(Α5/3010/85 Υ.Δ.) και αδειών εγκατάστασης και λειτουρ¬ 
γίας ψυχαγωγικών παιχνιδιών (Ν. 2000/91). 

11. Η επιμέλεια για την επιβολή διοικητικών κυρώσεων 
σε παραβάτες των όρων λειτουργίας των καταστημάτων 
καθώς και η επιμέλεια για την τήρηση του αρχείου των κα¬ 
ταστημάτων υγειονομικού ενδιαφέροντος. 

12. Η παρακολούθηση της κίνησης των Δημοτικών νε¬ 
κροταφείων, η μέριμνα για την βεβαίωση και είσπραξη 
των αμέσου καταβολής δικαιωμάτων αυτών και η τήρηση 
του υπό του Νόμου προβλεπόμενου ειδικού κανονισμού 
λειτουργίας. 

13. Η παρακολούθηση κάθε πηγής εσόδου του δήμου 
και η ενέργεια των απαραίτητων διαδικασιών για την κατά 
Νόμο επιβολή, βεβαίωση και είσπραξη αυτού. 

14. Η μελέτη και εισήγηση μέτρων βελτίωσης και αύξη¬ 
σης των εσόδων του Δήμου, με βάση τις κείμενες διατά¬ 
ξεις, καθώς και η σύνταξη των σχεδίων των ειδικών κανο¬ 
νισμών βεβαίωσης και είσπραξης των εσόδων. 

15. Η επιμέλεια της σύνταξης και έγκαιρης κοινοποίη¬ 
σης αποσπασμάτων των βεβαιωτικών καταλόγων, στους 
οφειλέτες. 

16. Η επιμέλεια της έκδοσης καταλογιστικών αποφάσε¬ 
ων για παρουσιαζόμενα ελλείμματα γενικά και της βεβαί¬ 
ωσης ως Δημοτικού εσόδου, χρεών που προέρχονται από 
απώλεια ή βλάβη υλικού, με υπαιτιότητα υπολόγων. 

17. Η τήρηση και ενημέρωση όλων των υπό του Νόμου 
προβλεπομένων βιβλίων εσόδων και περιουσίας, καθώς 
και των ατομικών φακέλων των φορολογουμένων μαζί με 
τις σχετικές καρτέλες τελών ύδρευσης, φωτιζόμενης επι¬ 
φάνειας ακινήτων, ακίνητης περιουσίας και άλλων εσό¬ 
δων. 

18. Η παρακολούθηση των νόμων, διαταγμάτων και ε¬ 
γκυκλίων που αναφέρονται σε θέματα Δημοτικών προσό¬ 
δων. 

19. Η επιμέλεια της παραλαβής και προώθησης των 
προσφυγών, που απευθύνουν δια του Δήμου στα Διοικη¬ 
τικά Δικαστήρια, οι φορολογούμενοι κατά εγγραφών 
τους στους βεβαιωτικούς καταλόγους αυτού καθώς και 
κάθε ενέργεια για τον συμβιβαστικό διακανονισμό της 
διαφοράς με απόφαση Δημοτικού Συμβουλίου, όπως ο 
Νόμος ορίζει. 

20. Η παρακολούθηση των υπό του Δημοσίου συνει- 
σπραττομένων δημοτικών φόρων και της έγκαιρης από¬ 
δοσής τους, καθώς και των προστίμων του Κώδικα Οδι¬ 
κής Κυκλοφορίας. 

21. Η παρακολούθηση της γεωργικής παραγωγής γενι¬ 
κά και ειδικότερα κάθε εργασίας που ανατίθεται στον Δή¬ 
μο αναφορικά με την έκδοση αδειών καλλιέργειας και κα¬ 
τοχής καπνού, αδειών τσιγαρόχαρτου κλπ., καθώς και η 
συγκέντρωση στοιχείων για την συμπλήρωση των σχετι¬ 
κών δελτίων γεωργικής παραγωγής κλπ. Της Στατιστικής 
Υπηρεσίας. 

22. Η τήρηση βιβλίων στα οποία θα καταχωρούνται 
στοιχεία των κατόχων γεωργικών μηχανημάτων καθώς 
και αυτών που χρησιμοποιούν μη φωτιζόμενες αποθήκες 


και άλλους με στεγασμένους χώρους για εμπορικούς 
σκοπούς, για να είναι ευχερής η σε βάρος τους εκτέλεση 
αντίστοιχων τελών καθαριότητας και φωτισμού. 

23. Η εκτέλεση κάθε προπαρασκευαστικής εργασίας 
που αφορά στην διαγραφή βεβαιωθέντων εσόδων, λόγω 
προφανούς σφάλματος ως προς την φορολογητέα ύλη ή 
για άλλους νόμιμους λόγους, καθώς και στην επιστροφή 
αχρεωστήτως εισπραχθέντων. 

24. Κάθε ενέργεια σχετική με την εισαγωγή, διαφύλαξη 
και διακίνηση του προμηθευόμενου παντός είδους υλι¬ 
κού, για τις ανάγκες του Δήμου. 

25. Η επιμέλεια της συγκέντρωσης καταγραφής και δια¬ 
φύλαξης άχρηστου υλικού του Δήμου και η εισήγηση και 
ενέργεια των διαδικασιών εκποίησής του. 

26. Η τήρηση των σχετικών βιβλίων αποθήκης και υλι¬ 
κού και η ενημέρωση αυτών για κάθε εισαγωγή διάθεση ή 
εκποίηση υλικού. 

27. Η παραλαβή και φύλαξη του αναλώσιμου υλικού του 
Δήμου, το οποίο διαθέτει στις αρμόδιες υπηρεσίες, βάσει 
εντολών του Δημάρχου. 

28. Η εισήγηση για την καταστροφή του άχρηστου και 
μη εκποιήσιμου υλικού του Δήμου. 

29. Η ενέργεια κάθε εργασίας που ανατίθεται στο Γρα¬ 
φείο αυτό από το Δήμαρχο. 

Β. Γ ραφείο Λογιστηρίου και Προμηθειών. 

Στην αρμοδιότητα του Γ ραφείου αυτού ανήκουν: 

1. Η κατάρτιση του προϋπολογισμού των εσόδων και ε¬ 
ξόδων του Δήμου και της επ’ αυτού έκθεσης της Δημαρ¬ 
χιακής Επιτροπής, καθώς και η μέριμνα για την έγκαιρη υ¬ 
ποβολή του στην ορισμένη από τον Νόμο υπηρεσία του 
Νομού, για έλεγχο. 

2. Η εποπτεία και παρακολούθηση γενικά της πορείας 
της εκτέλεσης του προϋπολογισμού, η εισήγηση για τις α¬ 
ναγκαίες αυξομειώσεις των διαφόρων κονδυλίων και η 
παρακολούθηση του αποθεματικού κεφαλαίου. 

3. Η μελέτη και εισήγηση μέτρων βελτίωσης των οικο¬ 
νομικών του Δήμου και περιστολής των άσκοπων δαπα¬ 
νών. 

4. Η σύνταξη των μισθοδοτικών καταστάσεων αποδο¬ 
χών του τακτικού, του επί συμβάσει Ι.Δ. αορίστου ή ορι¬ 
σμένου χρόνου, προσωπικού του Δήμου, των πρόσκαιρα 
απασχολουμένων κλπ. και η έκδοση των χρηματικών ε¬ 
νταλμάτων γενικά, στα οποία μεριμνά να επισυνάπτονται 
τα από το Νόμο και των σχετικών Υπουργικών αποφάσε¬ 
ων, εγκυκλίων και αποφάσεων του Ελεγκτικού Συνεδρίου 
κατά περίπτωση οριζόμενα δικαιολογητικά, κανονικά συ- 
νταγμένα και υπογεγραμμένα. 

5. Η τήρηση των προβλεπόμενων από τις σχετικές δια¬ 
τάξεις λογιστικών βιβλίων (ημερολόγιο, καθολικό εξό¬ 
δων, εκδιδομένων και παραδιδομένων χρηματικών ενταλ¬ 
μάτων πληρωμής, ανειλημμένων υποχρεώσεων κλπ.). 

6. Η τήρηση φακέλων δαπανών κατά Κωδικό αριθμό, 
στους οποίους τοποθετούνται τα στελέχη των εκδιδομέ- 
νων χρηματικών ενταλμάτων με αντίγραφα των σχετικών 
δικαιολογητικών και λοιπών παραστατικών στοιχείων κά¬ 
θε δαπάνης. 

7. Ο έλεγχος των απολογιστικών πινάκων που καταρπ'- 
ζει ο ταμίας του Δήμου και η προώθηση των διαδικασιών 
προελέγχου και έγκρισης του απολογισμού από τα αρμό¬ 
δια συλλογικά όργανα του Δήμου καθώς και η μέριμνα για 
την έγκαιρη υποβολή των απολογιστικών στοιχείων κάθε 
χρήσης στο Ελεγκτικό Συνέδριο. 

8. Η μέριμνα για την έγκαιρη αγορά των ενσήμων για 
τους εργαζόμενους στον Δήμο, οι οποίοι είναι ασφαλι¬ 
σμένοι στο Ι.Κ.Α. καθώς και η τήρηση και ενημέρωση των 
σχετικών βιβλίων (μισθολόγιο, αγοράς ενσήμων κλπ.). 

9. Η παρακολούθηση της κανονικής ασφάλισης των ο¬ 
χημάτων του Δήμου και η τήρηση σχετικού φακέλου για 
κάθε όχημα, η τήρηση και υποχρέωση των απαραίτητων 
βιβλίων κίνησης, επισκευών και προμήθειας ανταλλακτι¬ 
κών των οχημάτων του Δήμου καθώς και η έκδοση των 
σχετικών εντολών κίνησης αυτών, η τήρηση βιβλίου καυ¬ 
σίμων και η παρακολούθηση διάθεσης αυτών στα διάφο¬ 
ρα οχήματα του Δήμου. 

10. Η τήρηση και τακτική ενημέρωση ειδικού μητρώου 
μισθολογίου για το απασχολούμενο στο Δήμο προσωπι¬ 
κό, για αντιμετώπιση πρόσκαιρων και επειγουσών ανα¬ 
γκών, έργων με αυτεπιστασία κλπ. και η χορήγηση απ’ αυ¬ 
τό, τυχόν ζητουμένων βεβαιώσεων για τον χρόνο απα¬ 
σχόλησης και την εργασιακή σχέση. 

11. Η διαχείριση όλων των πιστώσεων του προϋπολογι¬ 
σμού πλην έργων και η εκκαθάριση όλων των δαπανών 
του Δήμου. 

12. Η σύνταξη των όρων διακήρυξης και υποχρεώσεων 
για κάθε προμήθεια που θέλει να κάνει ο Δήμος με τακτι¬ 
κό ή πρόχειρο διαγωνισμό, εκτός από εκείνες που προο¬ 
ρίζονται για εκτέλεση δημοτικών έργων και για προμήθεια 
μηχανημάτων, οχημάτων και ειδών εξοπλισμού υπηρε¬ 
σιών. 

13. Η διενέργεια των τακτικών και πρόχειρων διαγωνι¬ 
σμών και η μέριμνα για την προμήθεια από το Δήμο απ ’ ευ¬ 
θείας (χωρίς διαγωνισμό) κάθε είδους υλικών, καθώς και 
η παρακολούθηση της κανονικής εκτέλεσης κάθε προμή¬ 
θειας που δεν αφορά έργα. 

14. Η σύνταξη και η μέριμνα υπογραφής από την αρμό¬ 
δια Επιτροπή των πρωτοκόλλων και λοιπόν γενικά δικαιο- 
λογητικών παραλαβής των διαφόρων υλικών. 

15. Η συγκέντρωση στατιστικών πληροφοριών και στοι¬ 
χείων χρήσιμων για τις προβλέψεις του προϋπολογισμού 
και αναφερομένων γενικά σε οικονομικά ζητήματα του 
Δήμου. 

16. Η μελέτη και εφαρμογή των Νόμων, Διαταγμάτων, 
αποφάσεων και εγκυκλίων, αναφορικά με την οικονομική 
διοίκηση και διαχείριση των Ο.Τ.Α.. 

17. Η ενέργεια κάθε άλλης εργασίας που ανατίθεται σ’ 
αυτό από το Δήμαρχο. 

Γ. Γραφείο Δημοτικού Ταμείου. 

Στην αρμοδιότητα του ειδικού ταμείου του Δήμου, το ο¬ 
ποίο τελεί υπό την άμεση εποπτεία των αρμοδίων οργά- 
νωντου Δήμου και διεξάγει την ταμειακή υπηρεσία αυτού, 
με προσωπική ευθύνη του ταμία και των εισπρακτικών ορ¬ 
γάνων, στους οποίους με απόφαση του Δημάρχου ανατί¬ 
θενται τα καθήκοντα αυτά, ανήκουν: 

1. Η ενέργεια της ταμειακής υπηρεσίας, σύμφωνα μετά 
όσα ορίζουν οι σχετικές διατάξεις του Δημοτικού και κοι¬ 
νοτικού Κώδικα, του ισχύοντος Διατάγματος «Περί οικο¬ 
νομικής διοικήσεως και λογιστικού των Δήμων και Κοινο¬ 
τήτων» και άλλων Νόμων, διαταγμάτων, αποφάσεων, γε¬ 
νικών διαταγών και εγκυκλίωντων αρμόδιων Υπουργείων. 

2. Η επιμέλεια με προσωπική ευθύνη και διεύθυνση του 
Δημοτικού Ταμία και σύμφωνα πάντοτε με τις σχετικές 
διατάξεις Νόμων, διαταγμάτων κλπ., κανονικής και έγκαι¬ 
ρης είσπραξης των δημοτικών εσόδων, των οποίων η βε¬ 
βαίωση και είσπραξη έχει ανατεθεί στον Δήμο. 


3. Η εποπτεία όλων των οργάνων που είναι εντεταλμένα 
για την είσπραξη των δημοτικών εσόδων και ο τακτικός έ¬ 
λεγχος της διαχείρισης αυτών, σύμφωνα με τους ορι¬ 
σμούς των Νόμων για την είσπραξη των δημοσίων εσό¬ 
δων. 

4. Η ευθύνη για τον έλεγχο και την διαφύλαξη των τίτ¬ 
λων των εισπρακτέων εσόδων του Δήμου και την μέσα 
στις νόμιμες προθεσμίες έκδοση των τριπλοτύπων απο¬ 
δεικτικών παραλαβής εισπρακτέων και την αποστολή των 
παραρτημάτων αυτών στην υπηρεσία που έχει δώσει την 
εντολή βεβαίωσης των εσόδων. 

5. Η επιμέλεια της τήρησης και διαφύλαξης με προσω¬ 
πική ευθύνη του Ταμία, του ταμείου των βιβλίων και γενι¬ 
κά όλων των τίτλων. 

6. Η ευθύνη για την έγκαιρη λήψη και άσκηση όλων, των 
επιτρεπομένων από τους Νόμους περί είσπραξης δημο¬ 
σίων εσόδων, αναγκαστικών μέτρων κατά των οφειλετών 
του δήμου, καθώς και για κάθε μέτρα περιφρούρησης 
των συμφερόντων του Δήμου. Για κάθε σχετική παράλη¬ 
ψη ή αμέλεια, ευθύνεται στο ακέραιο ο Δημοτικός Ταμίας. 

7. Η ευθύνη για την παραλαβή, φύλαξη και τήρηση των 
διαφόρων παρακαταθηκών και εγγυήσεων. Ο Δημοτικός 
Ταμίας είναι ο θεματοφύλακας όλης της σε μετρητά, χρε¬ 
όγραφα και οποιοσδήποτε κινητής αξίας περιουσίας του 
Δήμου. 

8. Η ευθύνη για την είσπραξη κατά την ενέργεια των 
πληρωμών, των υπέρ τρίτων κρατήσεων που προβλέπο- 
νται από τις οικείες διατάξεις, καθώς και για την έγκαιρη 
κατάθεση αυτών στα οικεία ταμεία. 

9. Η παραλαβή των χρηματικών ενταλμάτων πληρωμής 
που εκδίδει το Λογιστήριο του Δήμου και η ενέργεια με 
προσωπική του ευθύνη, του ελέγχου και της εξόφλησης 
αυτών, σύμφωνα με τις σχετικές διατάξεις, μέσα στα όρια 
των εγκεκριμένων νόμιμα πιστώσεων, ευθυνόμενος για 
τις καθ’ υπέρβαση του προϋπολογισμού, γενόμενες τυ¬ 
χόν πληρωμές. 

10. Η παρακολούθηση της ακριβούς εκτέλεσης των μι¬ 
σθωτικών συμβάσεων του Δήμου. 

11. Η ευθύνη για την κανονική τήρηση των λογιστικών 
και διαχειριστικών βιβλίων, υποχρεωτικών και βοηθητι¬ 
κών, όπως αυτά καθορίζονται από τα άρθρα 63 και 70, του 
από 17.05.1979 Β. Δ/τος και από το άρθρο 6, του 542/65 
Β. Δ/τος «Περί των τηρητέων υπό των Δήμων και Κοινοτή¬ 
των βιβλίων και του τύπου αυτών». 

12. Η ευθύνη για την εξασφάλιση, όπως ο Νόμος ορίζει, 
των απαραίτητων χρηματικών κονδυλίων, για την απρό¬ 
σκοπτη μισθοδοσία του προσωπικού του Δήμου. 

13. Στην ευθύνη του Ταμία ανάγεται επίσης η σύμφωνα 
με τις σχετικές διατάξεις κατάρτιση και υποβολή αρμο- 
δίως μηνιαίων ή τριμηνιαίων ή ετήσιων λογαριασμών της 
διαχείρισης των εσόδων εξόδων του Δήμου και συγκέ¬ 
ντρωση και υποβολή μέσα στις τακτές προθεσμίες των α¬ 
πολογιστικών στοιχείων στο Δήμαρχο για τα περαιτέρω. 

14. Η διεξαγωγή της αλληλογραφίας που αφορά στην 
υπηρεσία του Ειδικού Ταμείου του Δήμου. 

Αρθρο 13 

Αρμοδιότητες Τμήματος Τεχνικών Υπηρεσιών και Περι¬ 
βάλλοντος 

Στην αρμοδιότητα του Προϊσταμένου Τμήματος τεχνι¬ 
κών Υπηρεσιών του Δήμου, εκτός από τις κατά το άρθρο 
11 γενικότερες αρμοδιότητες, ανήκουν τα ακόλουθα: 

1. Η φροντίδα για την καλή λειτουργία και την συντήρη- 


ΦΕΚ858 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10823 


ση όλων των δημοτικών έργων και εγκαταστάσεων (ύ¬ 
δρευσης, αποχέτευσης, οδοποιίας, κήπων, αλσών, παιδι¬ 
κών χαρών, σφαγείων, νεκροταφείων, καθαριότητας, φω¬ 
τισμού, δημοτικών χώρων κλπ.). 

2. Η συγκέντρωση και επεξεργασία στοιχείων χρησίμων 
για την κατάρτιση του προγράμματος εκτελεστέων έρ¬ 
γων και προμηθειών και η μέριμνα για την έγκαιρη κατάρ¬ 
τισή τους και υποβολή για έγκριση. 

3.0 έλεγχος και η θεώρηση μελετών, συγκριτικών πινά¬ 
κων, πιστοποιήσεων και άλλων στοιχείων εκτέλεσης δη¬ 
μοτικών έργων, σύμφωνα με όσα ορίζουν οι σχετικές δια¬ 
τάξεις περί εκτέλεσης έργων και προμηθειών Ο.Τ.Α.. 

4. Η διαχείριση των πιστώσεων του προϋπολογισμού, 
που προορίζονται για την εκτέλεση έργων. 

5. Η παρακολούθηση και εφαρμογή της Νομοθεσίας που 
διέπει τις τεχνικές υπηρεσίες γενικά, καθώς και αυτής που 
αφορά στην εκτέλεση έργων και προμηθειών των Ο.Τ.Α.. 

6. Κάθε άλλο τεχνικό θέμα που δεν ανήκει σε άλλη υπη¬ 
ρεσία του Δήμου. 

Αρθρο 14 

Αρμοδιότητες Γραφείου Μελετών, Προγραμματισμού 
και Εκτέλεσης Εργων 

Στην αρμοδιότητα του Γραφείου αυτού ανήκουν: 

1. Η σύνταξη, σύμφωνα με τις ισχύουσες διατάξεις, των 
μελετών όλων των Δημοτικών έργων, προμηθειών και με¬ 
ταφορών, εκτός από αυτές που ανάγονται στην αρμοδιό¬ 
τητα άλλων ειδικοτήτων, οι οποίες θα συντάσσονται από 
την ΤΎΔΚ ή θ’ ανατίθενται σε μελετητικά γραφεία. 

2. Η σύνταξη των σχεδίων των διακηρύξεων εκτέλεσης 
όλων των έργων και προμηθειών και των σχετικών συγ¬ 
γραφών υποχρεώσεων καθώς και των όρων ανάθεσης με¬ 
λετών σε ιδιώτες τεχνικούς, υπό την επίβλεψη του Γρα¬ 
φείου τούτου ή άλλων αρμοδίων για το έργο αυτό υπηρε¬ 
σιών. 

3. Η ευθύνη για την επίβλεψη της εκτέλεσης των Δημο¬ 
τικών έργων που εκτελούνται με εργολαβίες, όσον αφορά 
στην ακριβή εφαρμογή των όρων των συμβάσεων και των 
τεχνικών κανόνων και προδιαγραφών, καθώς και την τή¬ 
ρηση των προθεσμιών και λοιπών όρων και συγγραφών υ¬ 
ποχρεώσεων. 

4. Η μέριμνα για την δοκιμασία και την παραλαβή των 
έργων. 

5. Ο προγραμματισμός της σειράς εκτέλεσης των έρ¬ 
γων και προμηθειών με βάση το ισχύον πρόγραμμα εκτε¬ 
λεστέων έργων του Δήμου, των εγκεκριμένων πιστώσεων 
και της οικονομικής ευχέρειας του Δήμου. 

6. Η επίβλεψη, καθοδήγηση και συντονισμός των συ¬ 
νεργείων που απασχολούνται με την εκτέλεση έργων με 
αυτεπιστασία ή με την συντήρηση και επισκευή Δημοτι¬ 
κών έργων και κτιρίων. 

7. Η μέριμνα για την έγκαιρη προμήθεια των απαιτούμε- 
νων υλικών για τα εκτελούμενα με αυτεπιστασία ή με ερ¬ 
γολαβία έργα, ώστε να μην σημειώνεται καθυστέρηση. 

8. Η μέριμνα για την συνεχή συντήρηση και καλή λει¬ 
τουργία όλων των εκτελεσθέντων έργων. 

9. Η μέριμνα για την έγκαιρη σύνταξη και υπογραφή των 
οικείων συμφωνητικών εκτέλεσης έργων και προμηθειών, 
η κοινοποίηση αντιγράφων τούτων στην Γενική Διεύθυν¬ 
ση Διοίκησης & Τοπικής Αυτοδιοίκησης - Τ.Υ.Δ.Κ. και η ε¬ 
γκατάσταση των αναδοχών. 

10. Η τήρηση για κάθε εκτελούμενο έργο ξεχωριστού 
φακέλου. 


11. Η φροντίδα για την σύσταση των επιτροπών παρα¬ 
λαβής έργων και προμηθειών. 

12. Η τήρηση ημερολογίου των απασχολούμενων ημε¬ 
ρομισθίων, εργατοτεχνιτών στα συνεργεία των εκτελού- 
μενων έργων με αυτεπιστασία, καθώς και των χρησιμο¬ 
ποιούμενων διαφόρων ιδιωτικών μηχανημάτων και η προ¬ 
σκόμιση των στοιχείων αυτών στο γραφείο Λογιστηρίου, 
για την έκδοση των σχετικών χρηματικών ενταλμάτων 
πληρωμής των δικαιούχων, αφού προηγουμένως θεωρη¬ 
θούν από τον Προϊστάμενο του Τμήματος τεχνικών Υπη¬ 
ρεσιών. 

13. Η επιμέλεια της έγκαιρης και κανονικής παραλαβής 
των πάσης φύσεως υλικών των εκτελούμενων έργων, μέ¬ 
σω των οικείων επιτροπών παραλαβής καθώς και η συ¬ 
γκέντρωση των σχετικών δικαιολογητικών που θα χρεια- 
σθούν για την έκδοση των χρηματικών ενταλμάτων από το 
Λογιστήριο (τιμολόγια, δελτία παροχής υπηρεσιών, φορ¬ 
τωτικές, πρωτόκολλα παραλαβής, βεβαιώσεις καλής ε¬ 
κτέλεσης κλπ.). 

14. Η επιμέλεια της εφαρμογής του σχεδίου πόλεως, 
των τροποποιήσεων ή προεκτάσεων αυτού, της σύνταξης 
πράξεων προσκύρωσης, τακτοποίησης και αναλογισμού 
από το αρμόδιο Τμήμα Πολεοδομίας της Νομαρχίας, της 
μελέτης και εισήγησης κάθε θέματος που αφορά την οικι¬ 
στική και πολεοδομική ανάπτυξη του Δήμου, στην προ¬ 
στασία του περιβάλλοντος και στην αισθητική εμφάνιση 
αυτού και γενικά κάθε ενέργειας και εργασίας που έχει 
σχέση με το ρυμοτομικό σχέδιο. 

15. Η μέριμνα για τον καθορισμό του πλάτους των πε¬ 
ζοδρομίων, οδών και πλατειών και εφαρμογή των σχετι¬ 
κών αποφάσεων του Νομάρχη, όσον αφορά τον τρόπο 
κατασκευής αυτών. 

16. Η μέριμνα για την φύλαξη των κτηματολογικών πι¬ 
νάκων και διαγραμμάτων των οριστικών διανομών του 
των Δημοτικών διαμερισμάτων του Δήμου και η χορήγη¬ 
ση στους ενδιαφερομένους κάθε δυνατής πληροφόρη¬ 
σης όσον αφορά στη θέση, τις διαστάσεις και τα όρια των 
κτημάτων τους. 

17. Η φροντίδα της οδοσήμανσης της πόλης, με βάση 
τις αστυνομικές και λοιπές διατάξεις ρύθμισης της κυ¬ 
κλοφορίας και στάθμευσης των οχημάτων, καθώς και κά¬ 
θε εργασία ονοματοθεσίας οδών και πλατειών. 

18. Η επιμέλεια της τήρησης και διαφύλαξης σε τάξη, 
των διαγραμμάτων και του τεχνικού αρχείου, της ενημέ¬ 
ρωσης του κτηματολογίου, της σύνταξης διαγραμμάτων 
για κάθε ακίνητο του Δήμου και της χορήγησης βεβαιώ¬ 
σεων τεχνικού περιεχομένου. Η επιμέλεια επίσης της τή¬ 
ρησης ειδικού αρχείου σχεδίων και των χαρτών των Δη¬ 
μοτικών διαμερισμάτων, όπου σημειώνεται κάθε τεχνική 
ενέργεια και εργασία καθώς και υπόγεια δίκτυα δημοτι¬ 
κών έργων. 

19. Η παρακολούθηση και ο έλεγχος της καλής λει¬ 
τουργίας των υδραυλικών, μηχανολογικών κλπ. εγκατα¬ 
στάσεων των αντλιοστασίων και ολοκλήρου γενικά του 
συστήματος ύδρευσης της πόλης, καθώς και του πάσης 
φύσεως λοιπού μηχανολογικού εξοπλισμού του Δήμου 
και η επίβλεψη και καθοδήγηση και η επίβλεψη και καθο¬ 
δήγηση του προσωπικού του Δήμου, που ασχολείται με 
την συντήρηση και επίβλεψη αυτού. 

20. Η επιμέλεια της επισκευής και συντήρησης των αυ¬ 
τοκινήτων του Δήμου 

21. Η μέριμνα για την καλή λειτουργία του δικτύου απο¬ 
χέτευσης, η συντήρηση, ο καθαρισμός, η απολύμανση και 

η εισήγηση για βελτιώσεις, επεκτάσεις και συμπληρώσεις 
του δικτύου. Η επιτήρηση της κανονικής και έντεχνης 
σύνδεσης αναμονών από ιδιώτες, με βάση τις χορηγού¬ 
μενες άδειες από το Γραφείο προσόδων του Δήμου. 

22. Η επιμέλεια της ανάπτυξης του πρασίνου, της ανα¬ 
δάσωσης, σε συνεργασία με τις δασικές υπηρεσίες, της 
διαμόρφωσης διαρρύθμισης, ανακαίνισης, εξωραϊσμού 
και συντήρησης των δημοτικών πάρκων, κήπων, παιδικών 
χαρών, δενδροστοιχιών και η καθοδήγηση των εργατοτε- 
χνιτών της αρμόδιας υπηρεσίας. 

23. Η επιμέλεια της συντήρησης και επισκευής κάθε δη¬ 
μοτικού κτιρίου. 

24. Η μέριμνα για την κατάρτιση και τήρηση προγράμ¬ 
ματος συλλογής και αποκομιδής των απορριμμάτων του 
Δήμου, του καταβρέγματος των δρόμων, της μελέτης και 
επίβλεψης του τρόπου διάθεσης των απορριμμάτων κα¬ 
θώς και η εισήγηση για τον εφοδιασμό της υπηρεσίας κα¬ 
θαριότητας με τα αναγκαία μέσα και τον αναγκαίο εξο¬ 
πλισμό για την εύρυθμη και σύμφωνα με τους κανόνες υ¬ 
γιεινής λειτουργίας αυτής. 

25. Η μέριμνα για την καλή λειτουργία του φωτισμού ο¬ 
δών και πλατειών και κοινοχρήστων χώρων, η μελέτη και 
η εισήγηση τυχόν παραλλαγών του δικτύου ηλεκτρισμού 
και ενημέρωσης της ΔΕΗ, για τυχόν βλάβη του δημοτικού 
φωτισμού ή φωτιστικών σωμάτων αυτού. Η επιμέλεια συ¬ 
ντήρησης των δημοτικών φωτιστικών σωμάτων και δι¬ 
κτύων φωτισμού κοινοχρήστων χώρων καθώς και η φρο¬ 
ντίδα για τον εορταστικό φωτισμό του Δήμου. 

26. Η ενέργεια κάθε εργασίας που ανατίθεται στο Γ ρα¬ 
φείο αυτό από τον Δήμαρχο . 

Αρθρο 15 

Αρμοδιότητες Ειδικών Υπηρεσιών Δήμου 

Πέρα από όσα ορίζονται στους ειδικούς κανονισμούς 
λειτουργίας των Δημοτικών υπηρεσιών της παραγράφου 
2, του άρθρου 3του παρόντος οργανισμού, αναφορικά με 
τις δραστηριότητες και τις λεπτομέρειες λειτουργίας αυ¬ 
τών, στην αρμοδιότητα αυτών ανήκουν και τα ακόλουθα: 

Α. Υπηρεσία Καθαριότητας, Καταβρέγματος και Ελέγ¬ 
χου Ηλεκτρισμού. 

1. Η επιμέλεια της καθαριότητας των οδών και πλατειών 
του Δήμου και γενικά όλων των κοινοχρήστων χώρων ε¬ 
ντός και εκτός σχεδίου, καθώς και η περισυλλογή και α¬ 
ποκομιδή των απορριμμάτων των οικιών και καταστημά¬ 
των, σύμφωνα με σχετικό πρόγραμμα που εκδίδεται από 
τον Δήμαρχο. 

2. Η καθαριότητα, συντήρηση και τακτική απολύμανση 
των κοινοχρήστων αφοδευτηρίων του Δήμου. 

3. Η επιμέλεια του άμεσου καθαρισμού του χώρου όπου 
τελείται η λαϊκή αγορά και η απολύμανση αυτού, καθώς 
και άλλων κοινοχρήστων χώρων, για την αποφυγή δημι¬ 
ουργίας εστιών μολύνσεως. 

4. Το κατάβρεγμα και πλύσιμο των κεντρικών δρόμων 
της πόλης κατά τους θερινούς μήνες. 

5. Η μέριμνα για την συντήρηση και καλή λειτουργίατων 
αυτοκινήτων της υπηρεσίας αυτής. 

6. Η παρακολούθηση της κατάστασης των οδών, πλα¬ 
τειών και λοιπών κοινοχρήστων χώρων από πλευράς κα¬ 
θαριότητας, βλαβών, κακής χρήσης κλπ. και η σχετική ε¬ 
νημέρωση του Προϊσταμένου του Τμήματος τεχνικών Υ¬ 
πηρεσιών του Δήμου για τα περαιτέρω. 

7. Η μέριμνα για τον κανονικό φωτισμό των οδών, πλατει¬ 


ών και κοινοχρήστων χώρων, η τήρηση ειδικού βιβλίου α¬ 
ντικαθιστάμενων ηλεκτρικών λαμπτήρων και η ενημέρωση 
του αρμόδιου γραφείου για τις βλάβες σε φωτισπκά σώ¬ 
ματα, για την εν συνεχεία έγγραφη ενημέρωση της ΔΕΗ. 

Β. Υπηρεσία Υδρευσης και Αποχέτευσης. 

1. Η μέριμνα για την συντήρηση, επισκευή και καλή λει¬ 
τουργία των δικτύων ύδρευσης του Δήμου (εσωτερικών 
και εξωτερικών), των αντλιοστασίων, δεξαμενών και λοι¬ 
πών εγκαταστάσεων. 

2. Η μέριμνα για την συνεχή υδροδότηση όλων των ση- 
μείωντου Δήμου, καθ’ όλο το 24ωρο, καθώς και η κανονι¬ 
κή και ανελλιπής χλωρίωση του παρεχόμενου από τα Δη¬ 
μοτικά αντλιοστάσια νερού. 

3. Η επιμέλεια της καθαριότητα των δεξαμενών των α¬ 
ντλιοστασίων και των χώρων γύρω απ’ αυτά, προς απο¬ 
φυγή μόλυνσης των νερών. 

4. Η μέριμνα για την γρήγορη επισκευή των βλαβών στα 
κεντρικά δίκτυα καθώς και στις ιδιωτικές παροχές, εφό¬ 
σον οι υδρολήπτες ειδοποιούμενοι εγγράφως από την υ¬ 
πηρεσία του Δήμου, αμελήσουν να επισκευάσουντις βλά¬ 
βες αυτών. 

5. Η παρακολούθηση της κανονικής και έντεχνης κατα¬ 
σκευής ιδιωτικών παροχετεύσεων με βάση τις εκδιδόμε- 
νες άδειες από το Γ ραφείο Προσόδων του Δήμου ή η κα¬ 
τασκευή αυτών από τεχνικούς του Δήμου, εφ’ όσον ζητη¬ 
θεί από τους ενδιαφερομένους, σύμφωνα με τις 
λεπτομέρειες που καθορίζονται με τις σχετικές επ’ αυτού 
κανονιστικές αποφάσεις του Δημοτικού Συμβουλίου. 

6. Η μέριμνα του συνεχούς ελέγχου της λειτουργίας 
των υδρομετρητών των υδροληπτών και η παρακολούθη¬ 
ση και εξακρίβωση τυχόν λαθρούδροληψιών. 

7. Η κατασκευή μικροεπεκτάσεων και η αντικατάσταση 
φθαρμένων δικτύων ύδρευσης. 

8. Η μέριμνα τήρησης και εφαρμογής του ειδικού κανο¬ 
νισμού λειτουργίας της Υπηρεσίας Υδρευσης του Δήμου. 

Γ. Υπηρεσία Κήπων, Δενδροστοιχιών και Παιδικών Χαρών. 

1. Η επιμέλεια της φύλαξης, συντήρησης, καθαριότη¬ 
τας, ανανέωσης και βελτίωσης του πρασίνου των Δημοτι¬ 
κών πάρκων, αλσών, δενδροστοιχιών και παιδικών χαρών 
και αθλητικών χώρων. 

2. Η επιμέλεια συντήρησης και επισκευής των εγκατα¬ 
στάσεων που υπάρχουν στους ανωτέρω χώρους. 

3. Η επιμέλεια για την βελτίωση του πρασίνου του Δή¬ 
μου γενικά, η συνεχής ανανέωση και η επίκαιρη φύτευση 
δενδρυλίων και φυτών. 

4. Η ευθύνη γιατην καλή και ασφαλή λειτουργία των παι¬ 
δικών χαρών και των εγκαταστάσεων και η ενημέρωση 
του αρμοδίου γραφείου, για κάθε φθορά ή βλάβη. 

5. Η μέριμνα γιατην καλλιέργεια, άρδευση και κανονική 
λίπανση του πρασίνου των πάρκων, παιδικών χαρών κλπ.. 

Δ. Υπηρεσία Δημοτικών Νεκροταφείων. 

1. Η επιμέλεια της καθαριότητας, ευπρεπισμού και καλ¬ 
λιέργειας του πρασίνου των Δημοτικών Νεκροταφείων. 

2. Η φροντίδα για την καθαριότητα και συντήρηση του 
οστεοφυλακείου και των λοιπών κτιριακών εγκαταστάσε¬ 
ων των Νεκροταφείων. 

3. Η μέριμνα για την καλή λειτουργία των νεκροταφείων 
γενικά και για την ακριβή εφαρμογή των ειδικών κανονι¬ 
σμών λειτουργίας των Νεκροταφείων. 

Ε. Υπηρεσία Μηχανημάτων Τεχνικών Εργων. 

1. Η μέριμνα για την συντήρηση και καλή λειτουργίατων 
μηχανημάτων και αυτοκινήτων της υπηρεσίας αυτής. 

2. Η προστασία και φύλαξη των μηχανημάτων, οχημά¬ 
των και εξαρτημάτων αυτών και των εργαλείων της υπη¬ 
ρεσίας. 

3. Η λήψη των απαραίτητων μέτρων και η απαιτούμενη 
σηματοδότηση των χώρων εκτέλεσης έργων από τον Δή¬ 
μο, σε τρόπο ώστε να παρέχεται προστασία της κυκλο¬ 
φορίας πεζών και οχημάτων, για την αποφυγή ατυχημά¬ 
των. 

4. Ο χειριστής μηχανημάτων έργων, θα πρέπει να είναι 
κάτοχος και επαγγελματικής αδείας οδηγού αυτοκινή¬ 
του, πέρα από τα παραπάνω καθήκοντάτου και από αυτά 
που θα προβλέπονται από τον ειδικό κανονισμό λειτουρ¬ 
γίας της υπηρεσίας μηχανημάτων τεχνικών έργων, υπο- 
χρεούται να αναπληρώνει τον τακτικό οδηγό αυτοκινήτων 
του Δήμου στα καθήκοντάτου (οδήγηση αυτοκινήτων κα¬ 
θαριότητας και άλλων Δημοτικών αυτοκινήτων) όταν αυ¬ 
τός απουσιάζει. 

ΣΤ. Υπηρεσία Δημοτικής Αστυνομίας. 

1. Ο έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο. 

2.0 έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των ο¬ 
χημάτων, την οικοδόμηση, την ύδρευση, την αποχέτευ¬ 
ση, την ηχορύπανση και την προστασία του περιβάλλο¬ 
ντος. 

3. Ο έλεγχος της τήρησης των διατάξεων που αφορούν 
στην λειτουργία των πάσης φύσεως επιτηδευμάτων και ε¬ 
παγγελμάτων. 

4. Ο έλεγχος της λειτουργίας των εμποροπανηγύρεων, 
των λαϊκών αγορών και των δημοτικών αγορών. 

5. Ο έλεγχος της τήρησης των διατάξεων των σχετικών 
με την χορήγηση αδειών ίδρυσης και λειτουργίας κατα¬ 
στημάτων. 

6. Ο έλεγχος της τήρησης των διατάξεων των σχετικών 
με τις διαφημίσεις. 

7. Η παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου, με την α¬ 
ποτροπή γεγονότων που εμποδίζουν την κανονική κίνησή 
τους ( έλεγχος κυκλοφορίας, παρανόμου παρκαρίσμα- 
τος κλπ.). 

8. Η μέριμνα για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκα 
κλπ.). 

9. Ο εντοπισμός και έλεγχος της αυθαίρετης δόμησης 
και η σχετική ενημέρωση της Υπηρεσίας έκδοσης αδειών 
για την από κοινού νόμιμη δράση. 

10. Η εκτέλεση οποιοσδήποτε νέας αρμοδιότητας ανα¬ 
τίθεται με νομοθετική ρύθμιση στις υπηρεσίες της Δημο¬ 
τικής Αστυνομίας. 

Αρθρο 16 

Αντικείμενα Κλητήρα 
Ο Κλητήρας του Δήμου : 

1. Μεριμνά για την παραλαβή της απευθυνόμενης στον 
Δήμο αλληλογραφίας και για την ταχυδρόμηση ή διανομή 
της εξερχόμενης αλληλογραφίας. 

2. Επιδίδει τις προσκλήσεις για συνεδρίαση του Δημοτι¬ 
κού Συμβουλίου και της Δημαρχιακής Επιτροπής, καθώς 
και των λοιπών επιτροπών του Δήμου. 

3. Ενεργεί τις τοιχοκολλήσεις όλων των ανακοινώσεων 
του Δήμου στους προοριζόμενους για αυτό χώρους και 
στην εξώθυρα του Δημαρχείου, καθώς και των ανακοινώ¬ 


σεων άλλων αρχών και υπηρεσιών που διαβιβάζονται για 
τον λόγο αυτό στο Δήμο. 

4. Μεριμνά για την συντήρηση και ευπρεπή εμφάνιση 
των πινάκων ανακοινώσεων του Δήμου. 

5. Επιδίδει φορολογικά αποσπάσματα του δήμου επί 
αποδείξει, στους φορολογούμενους, καθώς και κάθε 
άλλο έγγραφο οποιοσδήποτε αρχής και υπηρεσίας, ύ¬ 
στερα από εντολή του Δημάρχου ή του Διευθυντή του 
Δήμου. 

6. Μεριμνά για την τήρηση της καθαριότητας των Γρα¬ 
φείων και ολόκληρου γενικά του δημοτικού καταστήμα¬ 
τος, καθώς και του προαυλείου αυτού. 

7. Μεριμνά για την ευπρεπή εμφάνιση του Δημαρχείου 
και των χώρων μέσα και έξω απ’ αυτό, φροντίζει για την 
συντήρηση, διαφύλαξη και προστασία των επίπλων και 
σκευών και του λοιπού εξοπλισμού του Δημαρχείου και ε¬ 
νημερώνει το αρμόδιο Γ ραφείο για τυχόν φθορές ή βλά¬ 
βες. 

8. Χειρίζεται το φωτοτυπικό μηχάνημα και την μεγαφω- 
νική συσκευή του Δήμου και μεριμνά για την συντήρηση 
και κανονική λειτουργία τους. 

9. Οφείλει να παρευρίσκεται στις συνεδριάσεις του 
Δημοτικού Συμβουλίου, προσερχόμενος νωρίτερα α¬ 
πό την ώρα έναρξής τους και αποχωρώντας τελευταί¬ 
ος. 

10. Διαχειρίζεται το χαρτόσημο και τις υπεύθυνες δη¬ 
λώσεις που υπάρχουν στον Δήμο για την εξυπηρέτηση 
των συναλλασσομένων μ’ αυτόν πολιτών. 

11. Επιδίδει στις διάφορες αρχές και υπηρεσίες της 
περιφέρειας του Δήμου και στα διάφορα σωματεία, 
οργανώσεις και συλλόγους, τις απευθυνόμενες προς 
αυτά προσκλήσεις, διάφορα άλλα έγγραφα του Δή¬ 
μου και τα προγράμματα εθνικών και τοπικών εορτα¬ 
σμών. 

12. Προσφέρει τις υπηρεσίες του στο Γραφείο πρωτο¬ 
κόλλου και Αρχείου, στην πρωτοκόλληση, διεκπεραίωση 
και αρχειοθέτηση αλληλογραφίας του Δήμου. 

13. Εκτελεί κάθε εργασία που ανατίθεται σ’ αυτόν από 
τον Δήμαρχο. 

Αρθρο 17 

Αντικείμενα Καθαρίστριας Δήμου 

Η Καθαρίστρια του Δήμου οφείλει: 

1. Να επιμελείται καθημερινά της καθαριότητας των 
γραφείων και γενικά όλου του Δημοτικού Καταστήματος 
(διάδρομοι, αίθουσα πολλαπλών χρήσεων, τουαλέτες 
κλπ. χώροι), καθώς και του καθαρισμού των επίπλων, 
σκευών, υαλοπινάκων των θυρών και των παραθύρων, 
των κουρτινών και γενικά κάθε αντικειμένου μέσα στο κτί¬ 
ριο. 

2. Να επιμελείται της καθαριότητας και ευπρεπούς εμ¬ 
φάνισης των προσόψεων του κτιρίου και του αύλειου χώ¬ 
ρου αυτού. 

3. Να περιποιείται τα άνθη που υπάρχουν μέσα στο Δη- 
μαρχείο, καθώς και αυτά που φυτεύονται στην αυλή αυ¬ 
τού. 

4. Να επιμελείται της καθαριότητας των πεζοδρομίων 
και διαδρόμων γύρω από το Δημαρχείο. 

5. Να επιμελείται της προστασίας και φύλαξης των α¬ 
ντικειμένων του Δημαρχείου κατά το χρονικό διάστημα 
που βρίσκεται σ’ αυτό και να σχολείται με την καθαριότη¬ 
τά του. 

ΜΕΡΟΣΖ 

ΤΕΛΙΚΕΣ ΔΙΑΤΑΞΕΙΣ 

Αρθρο 18 

1. Πέρα από τις καθοριζόμενες, με τον παρόντα οργανι¬ 
σμό, αρμοδιότητες των επί μέρους τμημάτων, γραφείων 
και υπηρεσιών, μπορεί ο Δήμαρχος, να αναθέτει σε αυτά, 
με απόφασή του, κάθε αρμοδιότητα που τυχόν παραλεί- 
φθηκε, ή νέα αντικείμενα και αρμοδιότητες που μεταβι¬ 
βάζονται στην Τοπική Αυτοδιοίκηση. 

2. Για λόγους εύρυθμης λειτουργίας της Δημοτικής Υ¬ 
πηρεσίας και καλύτερης εξυπηρέτησης του κοινού, μπο¬ 
ρεί ο Δήμαρχος να μεταφέρει με απόφασή του μία ή πε¬ 
ρισσότερες αρμοδιότητες, από ένα Γραφείο σε άλλο, α¬ 
νάλογα με τις ανάγκες που δημιουργούνται κάθε φορά. 

Αρθρο 19 

Ταμίας του Δήμου ορίζεται με απόφαση του Δημάρχου, 
οποιοσδήποτε μόνιμος τακτικός διοικητικός υπάλληλος 
του Δήμου. 

Αρθρο 20 

Κατά την έναρξη της ισχύος του παρόντος οργανισμού, 
οι υπηρετούντες υπάλληλοι κατατάσσονται στις αντίστοι¬ 
χες θέσεις των σχετικών κλάδων. 

Αρθρο 21 

Τα τυπικά προσόντα διορισμού, τα καθήκοντα, οι περιο¬ 
ρισμοί, ο χρόνος εργασίας, η αστική ευθύνη, τα δικαιώ¬ 
ματα, οι άδειες, οι μεταβολές στην υπηρεσιακή κατάστα¬ 
ση, το προβάδισμα, οι ηθικές αμοιβές, τα πειθαρχικά αδι¬ 
κήματα, οι ποινές, η λύση της υπαλληλικής σχέσης, η 


νοσηλεία, οι αποδοχές, τα έξοδα κηδείας, οι αποζημιώ¬ 
σεις λόγω αποχώρησης από την υπηρεσία, του προσωπι¬ 
κού που προβλέπεται από τον παρόντα οργανισμό, διέ- 
πονται από τις διατάξεις των Νόμων 1188/81, 1476/84, 
1505/84 1586/86, 1735/87, 2190/94, 2307/95, 2503/97, 
2527/97 και 2683/99. 

Αρθρο 22 

Στον προϋπολογισμό του τρέχοντος έτους, υπάρχουν 
εγκεκριμένες πιστώσεις, ύψους 84.000.000 δρχ. στους α¬ 
ντίστοιχους Κωδικούς Αριθμούς, για την κάλυψη της μι¬ 
σθοδοσίας του υπάρχοντος προσωπικού. Η μελλοντική ε¬ 
πιβάρυνση του προϋπολογισμού του Δήμου, από την α¬ 
πόφαση αυτή, δεν είναι δυνατόν να υπολογιστεί. 

Αρθρο 23 

Ο παρών Οργανισμός Εσωτερικής Υπηρεσίας , ψηφί¬ 
στηκε με την 46/1999 σχετική απόφαση του Δημοτικού 
Συμβουλίου Αρτεμισίου. 

Αρθρο 24 

Η ισχύς του παρόντος οργανισμού αρχίζει από την δη¬ 
μοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 26 Απριλίου 1999 

Ο Γενικός Γραμματέας Περιφέρειας 
ΧΡΟΝΗΣ ΠΟΛΥΧΡΟΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



